Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
25 มิ.ย. 2558

SET ไม่ผ่านแนวต้าน 1,518 จุด ปัญหาหนี้กรีซยังกดดัน Sentiment
ดัชนี SET อยู่ที่ 1,516.34 จุด -1.92 จุด -0.13% ปริมาณซื้อขาย 16,465 ลบ.
แนวรับ:     1,495 / 1,490      แนวต้าน:     1,505 / 1,510
 
สรุปทิศทางและแนวโน้มตลาด
ความกังวลการแก้ปัญหาหนี้กรีซที่ยังไม่ได้ข้อยุติกดดัน Sentiment ตลาดรวมส่งผลให้ SET ยังไม่สามารถผ่านแนวต้าน 1,518 จุดขึ้นไปได้ ส่วนปัจจัยภายในประเทศยังมอง Downside Risk จำกัด รวมถึงแรงซื้อจาก Window Dressing ยังเป็นปัจจัยช่วยหนุนตลาดในระยะสั้นด้วย
แนะนำ “ซื้อ” EA และ DEMCO การเข้าซื้อ หุ้น WEH จากผู้ถือหุ้นเดิมในสัดส่วน 62% จะเป็นการเพิ่มกำไร และมูลค่าให้กับ EA ขณะที่ DEMCO ในฐานะที่ถือหุ้น WEH อยู่ 4% จะได้ประโยชน์จากโครงการของ WEH กลับมาเดินหน้าต่อ
“ซื้อเก็งกำไร” EA ด้วยเป้าหมายพื้นฐาน 30 บาทด้วยปัจจัยสนับสนุนจาก 1) ผลการดำเนินงาน EA มีความมั่นคงสูงจากธุรกิจผลิตไฟฟ้าพลังงานแสงอาทิตย์ โดยกำลังการผลิตไฟฟ้าที่เพิ่มขึ้นอีก 90MW ส่งผลกำไรเติบโต 89% ปีนี้ เป็น 3.05 พันล้านบาท และคาดการณ์กำไรจะเติบโตสูงต่อเนื่อง 95% ในปี 2016เป็น 5.9 พันล้านบาท 2) PE จะลดลงอย่างรวดเร็วจาก 30x ปีนี้เหลือเพียง 15x ในปี 2016 เนื่องจากกำลังการผลิตไฟฟ้าที่เพิ่มขึ้นอีก 90MW ปลายปีนี้ 3) Upside Risk จากโอกาสในการซื้อหุ้น WEH โดยเราได้ทำการศึกษากรณีที่ EA สามารถเข้าซื้อหุ้น WEH ที่เป็นผู้ผลิตไฟฟ้าพลังงานลมรายใหญ่ 507MW (Net Own) ด้วยมูลค่าเงินลงทุน 1.5 หมื่นล้านบาท จะเป็นการเพิ่มมูลค่า EA อีกประมาณ 5 บาท/หุ้น
ขณะที่กลยุทธ์หลัก แนะนำ “ซื้อ” 1) กลุ่มหุ้นกำไร 2Q15 เติบโต PTTGC 2) หุ้นกำไร Turnaround BLA 3) กลุ่มรับเหมาฯ CK STEC SEAFCO และ 4) หุ้นปันผลสูง INTUCH รับปันผลกลางปี 2.8% และ 5) กลุ่มหุ้นที่มีโอกาสถูกทำ Window Dressing KTB KBANK SAMART
 
หุ้นที่น่าสนใจทางเทคนิค
CEN “ซื้อ” ราคาหุ้นแกว่งตัวขึ้นต่อเนื่อง พร้อมปริมาณการซื้อขายหนาแน่น สอดคล้องกับเครื่องมือ MACD ที่เริ่มชี้ขึ้นใกล้ 0 เป็นจังหวะซื้อเก็งกำไร มีแนวต้านแรกบริเวณ 3.20 บาท และถัดไปที่ 3.30 บาท
BRR “ซื้อ” ราคาหุ้นมีจังหวะแกว่งตัวขึ้นทำจุดสูงสุดใหม่ พร้อมปริมาณการซื้อขายหนาแน่น  เครื่องมือ DI+ ชี้ขึ้นต่อเนื่อง เป็นจังหวะซื้อเก็งกำไร มีเป้าหมายแรกบริเวณ 14.50 บาท และถัดไปที่ 15.00 บาท
NWR “ซื้อ” ราคาหุ้นแกว่งตัวขึ้นขึ้นกลับมายืนเหนือเส้นค่าเฉลี่ยระยะ 3 ปีได้ พร้อมปริมาณการซื้อขายสูงสนับสนุน เป็นจังหวะซื้อเก็งกำไร มีแนวต้านแรกที่ 2.00 บาท และแนวต้านถัดไปที่ 2.10 บาท
 
Futures แนวรับ        แนวต้าน
SET50       975           985
                970           990
Gold         18050         19100
               18000         19250
Oil           2100          2200
              2000          2300